Apstiprināts

ar Valsts izglītības satura centra

2023.gada 12.septembra rīkojumu Nr.4.1- 07/47

Nemateriālā kultūras mantojuma apgūšanas un pārmantošanas programma

*Pulkā eimu, pulkā teku*

Stāstnieku konkurss “TECI, TECI, VALODIŅA”

Nolikums

**mērķis**

1. Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana un iesaistīšanās Dziesmu un deju svētku tradīcijas saglabāšanā un kopšanā.

**UZDEVUMI**

1. Mutvārdu kultūras izpratnes veicināšana, stāstīšanas tradīciju atjaunošana, uzturēšana un attīstīšana, rosinot pašizpausmi stāstīšanas jomā un aktīvi līdzdarbojoties mūsdienu tautas mutvārdu kultūrā.
2. Stāstīt prasmes un valodas izjūtas attīstīšana, vārdu krājuma bagātināšana.

**ORGANIZĒTĀJI**

1. Valsts izglītības satura centrs (VISC) sadarbībā ar tradicionālās kultūrasbiedrību „Aprika”, Rīgas Latviešu biedrības Folkloras komisiju, LU Literatūras, folkloras un mākslas institūtu, novadu bērnu un jauniešu folkloras kopu koordinatoriem.

**Dalībnieki**

1. Konkursā piedalās bērni un jaunieši līdz 21 gada vecumam, kuri interesējas par tautas mutvārdu daiļradi un paši ir/vēlas būt aktīvi stāstītāji dažādās ikdienas un/vai svētku situācijās.
2. Konkursa finālā var piedalīties:

1) iepriekšējā gada stāstnieku konkursa finālisti, kas izcīnījuši *Dižā stāstnieka* nosaukumu un ar labiem rezultātiem piedalījušies novada konkursā;

2) reģionālo pusfinālu uzvarētāji – folkloras kopu dalībnieki;

3) jebkurš cits stāstnieks, kas izvirzīts konkursa finālam reģionālā pusfināla konkursa kārtā;

4) par *Stāstnieku ķēniņa* titulu var sacensties dalībnieki, kas *Dižā stāstnieka* nosaukumu ieguvuši 3 reizes. *Stāstnieku ķēniņa* titulu var iegūt gan jaunākajā, gan vecākajā dalībnieku grupā. Jaunākās grupas *Stāstnieku ķēniņš* var pretendēt uz *Stāstnieku ķēniņa* titulu vecākajā grupā, ja, turpinot piedalīties stāstnieku konkursā vecākajā grupā, ieguvis divus *Dižā stāstnieka* nosaukumus. Ķēniņu cīņā neuzvarējušie var piedalīties ķēniņu sacīkstēs nākamajā gadā.

*Stāstnieku ķēniņa* titula ieguvēji var piedalīties nākamo konkursu vērtēšanā, ja: 1) iepriekšējā gadā aktīvi nodarbojušies ar mutvārdu stāstīšanu un 2) pirms konkursa iepazinušies ar aktuālajiem vērtēšanas kritērijiem. Jaunākās grupas Stāstnieku ķēniņi var piedalīties žūrijā tikai tad, ja paši nepiedalās konkursā vecākajā grupā.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. Konkursam ir trīs kārtas: ceturtdaļfināls (vietējais līmenis), pusfināls (reģionālais līmenis), fināls (valsts līmenis).
2. *1****. kārta – konkursa ceturtdaļfināls****.* Dalībnieki piesakās pie bērnu un jauniešu folkloras kopas vadītāja. Notiek bērnu un jauniešu kopās līdz 2023.gada 21.oktobrim, un par tā organizēšanu un norisi atbild katras folkloras kopu vadītājs.
3. ***2. kārta – konkursa pusfināls.***Dalībniekus piesaka folkloras kopu vadītāji, koordinatoram (sk. 22.punktu) elektroniski iesniedzot aizpildītu pieteikuma anketu par katru no konkursa pusfināla dalībniekiem (*pielikums Nr.2*). Notiek reģionāls klātienes konkurss (atbilstoši epidemioloģiskajai situācijai) no 2023.gada 27.oktobra līdz 23.novembrim, par tā organizēšanu un norisi atbild koordinatori. Konkursa pusfināla norises datumu nosaka attiecīgais koordinators.
4. ***3. kārta – konkursa fināls.***Dalībnieki ir konkursa pusfināla uzvarētāji. Koordinators līdz 2023. gada 25. novembrim fināla rīkotājam – VISC – iesniedz aizpildītu pieteikuma anketu (*pielikums Nr.2)* par katru no konkursa fināla dalībniekiem un kopīgu pusfināla uzvarētāju sarakstu VISC Nemateriālā kultūras mantojuma un ilgtspējīgas attīstības nodaļas folkloras projektu koordinatorei Mārai Mellēnai uz e-pastu: mara.mellena@visc.gov.lv.
5. Konkursa fināls paredzēts **2023.gada 2.decembrī** Rīgas Latviešu biedrībā. Konkursa finālu rīko VISC sadarbībā ar tradicionālās kultūras biedrību “Aprika”, Rīgas Latviešu biedrības Folkloras komisiju, vērtē tradicionālās kultūras speciālistu komisija un bērnu žūrija, piešķirot *Mazā stāstnieka, Lielā stāstnieka,* *Dižā stāstnieka* un *Stāstnieku ķēniņa* nosaukumus.

**KONKURSA NOSACĪJUMI**

1. Stāstījums ir latviešu literārā valodā, dialektā vai izloksnē. Uzstāšanās ilgums ir ne vairāk par piecām minūtēm. Ja dalībniekam nepieciešams ilgāks uzstāšanās laiks, par to iepriekš jāvienojas ar konkursa rīkotājiem. Vērtēšanas komisijai ir tiesības pārtraukt dalībnieka uzstāšanos, ja laika ierobežojums tiek pārsniegts. Uzstāšanās sākumā konkursa dalībnieks īsi iepazīstina ar sevi (vārds, uzvārds, dzīves vieta, folkloras kopa, var būt arī īss pašraksturojums) un paša izvēlētā secībā stāsta: pasaku, atgadījumu un kādu citu īsu folklorai piederīgu stāstījumu.
2. Jaunākajā (1.- 4.klase) un vidējā grupā (5.-6.klase) dalībnieks stāsta: pasaku, atgadījumu no savas vai radinieku dzīves un vienu anekdoti vai kādu citu īsu folklorai piederīgu stāstījumu: ātrrunu, mīklu utt.
3. Vecākajā grupā (7.-12.klase un studenti līdz 21 gada vecumam) dalībniekiem ir iespēja brīvi izvēlēties, kādi un cik stāsti tiek sagatavoti konkursam un stāstīti, bet jāizstāsta vismaz divi žanru un stila ziņā atšķirīgi stāsti. Svarīgi, lai stāstījumi iekļautos uzstāšanās laikā (5 minūtes), latviešu folkloras tradicionālo stāstījumu žanru sistēmā (pasaka, teika, nostāsts, anekdote u.c.) un stāstnieks ņemtu vērā stāstīšanas situācijas īpatnības. Nevajadzētu izmantot autora sacerētu publicētu tekstu (humoresku, literāro pasaku, grāmatas fragmentu utt.). Stāstnieks var izmantot palīglīdzekļus – mūzikas instrumentus un priekšmetus (lelles, īpašus apģērba gabalus, stāstījumā pieminētas lietas utt.), drīkst izmantot tēlojumu un darbību, kā arī iesaistīt publiku dialogos un stāstījuma norisēs, taču jāņem vērā, ka galvenais ir stāsts un mutvārdu stāstījums.
4. *Stāstnieku ķēniņu* pretendentu sacīkstes uzdevumi katru gadu ir savi, un tie tiek paziņoti dalībniekiem vismaz nedēļu pirms konkursa. Vismaz 10 dienas pirms konkursa pretendenti informē fināla organizatori, kādā veidā viņi vēlas saņemt šos noteikumus (norādot e-pastu vai citu kontaktinformāciju).
5. Konkursiem folkloras kopās un reģiona kārtā noteikumi var būt atšķirīgi.

**Pieteikšanās**

1. Dalībai konkursa novada kārtā jāpiesakās pie sava novada folkloras kopu koordinatora, iesniedzot pieteikuma anketu. Novada koordinators pēc konkursa novada kārtas norises, **ne vēlāk kā līdz 2023. gada 25. novembrim** *(pielikums Nr.2),* nosūta finālistu sarakstu un pieteikumus VISC folkloras projektu koordinatorei Mārai Mellēnai mara.mellena@visc.gov.lv.
2. Tie *Dižie stāstnieki*, kas konkursā aicināti piedalīties ārpus kārtas, paši nosūta savas pieteikuma anketas VISC folkloras projektu koordinatorei Mārai Mellēnai mara.mellena@visc.gov.lv līdz 2023. gada 17. novembrim.
3. **Reģionālās konkursa kārtas koordinatori:**

|  |  |  |  |
| --- | --- | --- | --- |
| Reģions | Koordinators | Tālrunis | e-pasts |
| *Rīga* | Dina Liepa | 29472293 | kokles1980@gmail.com |
| *Zemgale* | Guna Čodare | 29337621 | guna.codare@inbox.lv  |
| *Ziemeļlatgale* | Rasma Igaune | 26593441 | rasmaigaune@inbox.lv |
| *Kūkova* | Ligita Spridzāne | 29868786 | likata.likata@gmail.com |
| *Viduskursa* | Ina Celitāne | 26428513 | inac@inbox.lv |
| *Ziemeļkurzeme* | Ineta Kalniņa | 26009701 | inteta.kalnina@ventspils.lv  |
| *Dienvidlatgale* | Anna Kārkle | 29969943 | ceiruleits@inbox.lv |
| *Sēlija* | Vita Talla | 29508939 | vitat@inbox.lv |
| *Austrumkursa* | Liene Zeiliņa | 26446227 | liene.zeilina@saldus.lv  |
| *Lejaskurzeme* | Solveiga Kūlaine | 29778737 | solveiga.kulaine@liepaja.edu.lv |
| V*idzemes Piejūra* | Ilze Kļaviņa | 29166140 | ilzeparks@inbox.lv  |
| *Tālā Gaujmala* | Tija Bērtiņa | 26422558 | tijonis@inbox.lv  |
| *Piedaugava*  | Inguna Žogota | 26575499 | ingunazogota@inbox.lv  |
| *Vidzemes augstiene* | Aelita Medejse | 26404864 | aelitamed@inbox.lv |
| *Vidzemes vidiene* | Sanda Salmiņa | 26233203 | f.s.sanda@gmail.com  |
| *Valmieras novads* | Agrita Gruzdiņa | 29165815 | gruzdumins@inbox.lv  |

**Vērtēšana**

23. Vērtēšana notiek trijās vecuma grupās:

1) jaunākajā (1.-4.klase),

2) vidējā (5.-6.klase).,

3) vecākā (7.-12.klase un studenti līdz 21 gadu vecumam).

24. Vērtēšanas kritēriji:

1) tekstu izvēle (zināmi vai maz dzirdēti, cik interesanti un piemēroti situācijai un stāstnieka vecumam);

2) priekšnesuma izveide (tekstu sagatavošana un piemērošana stāstīšanai, stāstījuma raitums un gludums, stāstījumu sasaistīšana, precīzs ievads un nobeigums, teksta iespēju izmantošana – dialogi, mūsdienu konteksti, klausītāju iesaistīšana);

3) attieksme pret žanru tradīcijām un tekstu saturu (stāstu žanriskās piederības apzināšanās, kompozīcijas skaidrība, izpratne par to, kas un kāpēc tiek stāstīts un kāds ir šī stāsta vēstījums, saskaņa ar stāstītāja dzīves pieredzi, klausītajiem nezināmo vai nesaprotamo vārdu un reāliju paskaidrošana);

4) spēja piesaistīt un noturēt klausītāju uzmanību;

5) valodas precizitāte un izteiksmīgums (dzirdamība, saprotamība, izrunas un intonācijas precizitāte, nesamākslotība, pauzes, domas skaidrība, konsekvents valodas stila un izloksnes lietojums);

6) stāstnieka tēls (apģērbs, stāja, „stāsts par sevi”) un neverbālo izteiksmes līdzekļu lietojums (nesamāksloti žesti, mīmika, saziņas prasmes, iejušanās stāsta tēlos un notikumos).

25. Saskaņā ar minētajiem kritērijiem katrs vērtētāju kopas loceklis katru konkursa dalībnieku vērtē 1 līdz 10 punktu ietvaros:

- 10 punkti - „izcili”,

- 9 punkti - „teicami” – *Dižais stāstnieks*;

- 8 punkti - „ļoti labi”,

- 7 punkti - „labi”,

- 6 punkti - „gandrīz labi” – *Lielais stāstnieks*;

- 5 punkti - „viduvēji”,

- 4 punkti - „gandrīz viduvēji”,

- 3 punkti - „vāji”,

- 2 punkti - „gandrīz vāji”,

- 1 punkts - „ļoti vāji” – *Mazais stāstnieks*.

26. Cīņā par *Stāstnieku ķēniņa* titulupapildus tiek vērtēta stāstījumu repertuāra bagātība un daudzveidība, tā izmantojuma atbilstība situācijai, spēja improvizēt un stāstīt prasmes noturība – 3 gadus konkursa finālā iegūts Dižā stāstnieka nosaukums.

27. Ievērojot konkursa vērtēšanas kritērijus un šo nolikumu, konkursa vērtēšanas komisija piešķir:

*- Mazā stāstnieka* nosaukumu, Atzinība

*- Lielā stāstnieka* nosaukumu *–* II pakāpes diploms,

*- Dižā stāstnieka* nosaukumu *–* I pakāpes diploms

vai *Stāstnieku ķēniņa* nosaukumu – Laureāta diploms.

28. Kopējo vērtējumu (*Mazais, Lielais, Dižais stāstnieks*) nosaka, apkopojot atsevišķos vērtējumus, strīdus gadījumā priekšroka ir vērtētāju komisijas vadītāja vērtējumam. Katra vērtētāja dotais punktu skaits var tikt darīts zināms konkursa dalībniekiem un folkloras kopu vadītājiem.

29. Konkursa ceturtdaļfinālus rīko un vērtē folkloras kopu vadītāji, pusfinālu rīko un vērtēšanas komisiju izveido reģiona folkloras kopu koordinators. Reģiona pusfinālos var iegūt tikai *Mazā* un *Lielā stāstnieka* nosaukumus vai citus dalībnieku meistarībai atbilstošus īpašus nosaukumus, bet ne *Dižā stāstnieka* un *Stāstnieku ķēniņa* nosaukumus.

30. Uz finālu izvirzāmo dalībnieku skaitu nosaka, ņemot vērā konkursa dalībnieku skaitu, folkloras kopu skaitu novadā, dalībnieku priekšnesumu kvalitāti un iepriekšējo gadu panākumus finālā, savlaicīgi konsultējoties ar konkursa rīkotājiem un ņemot vērā, lai fināla dalībnieku kopējais skaits nebūtu vairāk par aptuveni 100.

### Finansējums

31. Konkursa fināla norisi daļēji finansē no valsts budžeta 42.03 apakšprogrammas „Skolu jaunatnes dziesmu un deju svētki”. Dalībnieku piedalīšanos konkursa pusfinālos un finālā finansē pašvaldība vai iestāde, kuru dalībnieki pārstāv.

**Projekta vadītāja –** VISC folkloras projektu koordinatore Māra Mellēna**,** 26522141, e-pasts mara.mellena@visc.gov.lv

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv .
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

1. Datu aizsardzības speciālista kontaktinformācija: e-pasta adrese: datuspecialists@visc.gov.lv .

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

Pieteikuma anketa

Stāstnieku konkursam

 “TECI, TECI, VALODIŅA”

*līdz 2023. gada 25. novembrim iesūtīt uz e-pasta adresi* mara.mellena@visc.gov.lv

|  |  |
| --- | --- |
| Pilsēta /reģions |  |
| Izglītības iestāde |  |
| Folkloras kopa |  |
| Dalībnieka vārds, uzvārds |  |
| Vecums |  |
| Klase/kurss/grupa |  |
| Pedagogs/i (vārds, uzvārds) |  |
| Piedāvātās programmas īss apraksts |  |
| Kuru gadu piedalās konkursā novadā un kad piedalījies finālā Rīgā |  |
| tālrunis |  |
| e-pasts |  |

Folkloras kopu novada koordinators: \_\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_